### NN 66/2018 (20.7.2018.), Pravilnik o izmjenama i dopunama Pravilnika o visini i načinu plaćanja naknade za mjeriteljske poslove koje obavlja Državni zavod za mjeriteljstvo ili ovlašteno tijelo

DRŽAVNI ZAVOD ZA MJERITELJSTVO

1352

Na temelju članka 47. stavka 4. Zakona o mjeriteljstvu (»Narodne novine«, broj 74/14) ravnateljica Državnog zavoda za mjeriteljstvo donosi

PRAVILNIK

O IZMJENAMA I DOPUNAMA PRAVILNIKA O VISINI I NAČINU PLAĆANJA NAKNADE ZA MJERITELJSKE POSLOVE KOJE OBAVLJA DRŽAVNI ZAVOD ZA MJERITELJSTVO ILI OVLAŠTENO TIJELO

Članak 1.

U Pravilniku o visini i načinu plaćanja naknade za mjeriteljske poslove koje obavlja Državni zavod za mjeriteljstvo ili ovlašteno tijelo (»Narodne novine«, broj 121/14) u članku 1. stavku 2. Tarifa mijenja se tako da glasi kao u prilogu ovoga Pravilnika.

Članak 2.

Članak 6. mijenja se i glasi:

»Cijena radnog sata na osnovi kojega se obračunava naknada iz članka 4. i članka 5. ovoga Pravilnika iznosi 200,00 kuna.«

Članak 3.

U članku 7. stavak 3. mijenja se i glasi:

»(3) U postupku ispitivanja pretpakovina i boca kao mjernih spremnika plaća se naknada za troškove ispitivanja u iznosu od 300,00 kuna po započetom radnom satu i drugi troškovi prema ovom Pravilniku.«

Članak 4.

Članak 8. mijenja se i glasi:

»(1) Kad ovlašteno tijelo za pripremu zakonitih mjerila za ovjeravanje podnosi zahtjev za ovjeravanje zakonitih mjerila Državnom zavodu za mjeriteljstvo, a pri tome se:

a) u njegovim prostorijama obavlja ispitivanje u postupku ovjeravanja zakonitih mjerila, podnositelj zahtjeva plaća naknadu u iznosu od 80 % troškova određenih ovim Pravilnikom,

b) zahtijeva ovjeravanje mjernih sustava na autocisternama ili stabilnim mjernim sustavima za goriva i ukapljeni naftni plin (u daljnjem tekstu: UNP) te na mjestima za ukrcaj u autocisterne, vagonske cisterne ili cisterne na plovilima, mjerilima razine u komorama na mjernim sustavima na autocisternama za goriva, podnositelj zahtjeva plaća naknadu u iznosu od 50 % troškova određenih ovim Pravilnikom,

c) u njegovim prostorijama obavlja ispitivanje propisanom statističkom metodom u postupku ovjeravanja komunalnih mjerila (vodomjeri, plinomjeri, brojila električne energije, mjerila toplinske energije), podnositelj zahtjeva plaća naknadu u iznosu od 60 % troškova određenih ovim Pravilnikom.

(2) Popusti iz stavka 1. ovoga članka međusobno se isključuju.«

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-02/05

Urbroj: 558-02-01/1-18-3

Zagreb, 11. srpnja 2018.

Ravnateljica
 Brankica Novosel, v. r.

|  |  |
| --- | --- |
| TARIFA | Iznos naknade (kn) |
| A. OVJERAVANJE MJERILA |  |
| 1. DULJINA |  |
| 1. Mjerila duljine i mjerke s podjelom ili bez nje | 30,00 |
| 2. Mjerila duljine u obliku mjerne vrpce | 90,00 |
| 3. Mjerila duljine materijala (žica, kabel, tekstil, vrpca) | 110,00 |
| 4. Automatsko mjerilo razine | 400,00 |
| 2. OBUJAM |  |
| Spremnici |  |
| 1. Spremnici – horizontalni (geometrijska metoda) do 5 m³ | 1.500,00 |
| 2. Za svaki sljedećih započetih 5 m³ | 50,00 |
| 3. Spremnici – horizontalni (kombinirana metoda) do 5 m³ | 2.000,00 |
| 4. Za svaki sljedećih započetih 5 m³ | 150,00 |
| 5. Spremnici – vertikalni (geometrijska metoda) do 500 m³ | 2.000,00 |
| 6. Za svaki sljedećih započetih 500 m³ | 100,00 |
| 7. Spremnici – vertikalni (optičko razmjeravanje – metoda triangulacije) do 500 m³ | 3.000,00 |
| 8. Za svaki sljedećih započetih 500 m³ | 120,00 |
| 9. Spremnici obujma alkohola, piva do 200 l | 400,00 |
| 10. Za svaki sljedećih započetih 50 l do ukupnog obujma spremnika od 1000 l (1 m³) | 50,00 |
| Vodomjeri maksimalnog protoka |  |
| 1. do 10 m³/h | 18,00 |
| 2. od 10 m³/h do 50 m³/h | 90,00 |
| 3. više od 50 m³/h | 250,00 |
| Mjerila toplinske energije |  |
| 1. Cjelovito mjerilo toplinske energije | 220,00 |
| 2. Podsklopovi mjerila protoka toplinske energije | 180,00 |
| 3. Računska jedinica mjerila toplinske energije | 85,00 |
| 4. Par mjerila temperature mjerila toplinske energije | 60,00 |
| Mjerila i mjerni sustavi za mjerenje količina tekućina različitih od vode |  |
| 1. Mjerilo obujma alkohola, bezalkoholnih pića, piva, mlijeka | 350,00 |
| 2. Agregati za istakanje goriva za motorna vozila | 100,00 |
| 3. Agregati za istakanje UNP za motorna vozila | 210,00 |
| 4. Agregati za mjerenje mase goriva u obliku stlačenog prirodnog plina za motorna vozila | 300,00 |
| 5. Mjerni sustavi na autocisternama ili stabilnim mjernim sustavima za mlijeko i druge medije u prehrambenoj industriji | 1000,00 |
| 6. Mjerni sustavi na autocisternama ili stabilnim mjernim sustavima za goriva i na mjestima za ukrcaj u autocisterne, vagonske cisterne ili cisterne na plovilima | 3.000,00 |
| 7. Mjerilo razine u komori na mjernom sustavu na autocisterni za gorivo | 1.500,00 |
| 8. Mjerni sustavi na autocisternama ili stabilnim mjernim sustavima za UNP | 3.000,00 |
| 9. Temperaturni kompenzatori | 600,00 |
| 10. Ispitivanje mjerila s etalonskom petljom | 4.200,00 |
| Plinomjeri |  |
| 1. Plinomjeri (osim turbinskih plinomjera i plinomjera s rotacijskim klipovima) maksimalnog protoka |  |
| a) do 10 m³/h | 30,00 |
| b) iznad 10 m³/h | 200,00 |
| 2. Turbinski plinomjeri i plinomjeri s rotacijskim klipovima maksimalnog protoka |  |
| a) do 250 m³/h | 600,00 |
| b) iznad 250 m³/h | 1.200,00 |
| 3. Uređaji za pretvorbu obujma plina (korektori) | 500,00 |
| 3. MASA |  |
| Utezi |  |
| 1. Utezi razreda točnosti F1 | 25,00 |
| 2. Utezi razreda točnosti F2 | 15,00 |
| 3. Utezi razreda točnosti M1: |  |
| a) do 50 kg | 11,00 |
| b) više od 50 kg | 65,00 |
| 4. Utezi razreda točnosti M2 i M3 |  |
| a) do 10 kg | 7,00 |
| b) više od 10 kg | 11,00 |
| Vage |  |
| 1. Neautomatske vage razreda točnosti (I) | 450,00 |
| 2. Neautomatske vage razreda točnosti (II) | 200,00 |
| 3. Neautomatske vage razreda točnosti (III) i (IIII) |  |
| a) do 20 kg | 40,00 |
| b) od 20 kg do 500 kg | 70,00 |
| c) od 500 kg do 9000 kg | 350,00 |
| d) od 9000 kg do 20000 kg | 650,00 |
| e) od 20000 kg do 50000 kg | 1.010,00 |
| f) više od 50000 kg | 1.950,00 |
| 4. Automatske vage s najvećim opterećenjem: |  |
| a) do 10 kg | 200,00 |
| b) od 10 kg do 50 kg | 290,00 |
| c) od 50 kg do 250 kg | 400,00 |
| d) od 250 kg do 500 kg | 570,00 |
| e) od 500 kg do 3000 kg | 730,00 |
| f) više od 3000 kg | 960,00 |
| 4. GUSTOĆA |  |
| Mjerila prividne gustoće žita: |  |
| a) do 1/4 L | 85,00 |
| b) više od 1/4 L | 130,00 |
| 5. VLAGA |  |
| Vlagomjeri za žitarice i uljarice | 330,00 |
| 6. TEMPERATURA |  |
| Medicinski termometri |  |
| a) digitalni | 20,00 |
| b) infracrveni | 30,00 |
| 7. TLAK |  |
| 1.Tlakomjeri za mjerenje krvnog tlaka | 40,00 |
| 2. Manometri i pretvornici tlaka | 100,00 |
| 3. Vakuumometri | 100,00 |
| 4. Manovakuumometri | 100,00 |
| 5. Tlakomjeri za mjerenje tlaka u gumama | 100,00 |
| 8. ELEKTRIČNA ENERGIJA |  |
| Električna brojila |  |
| 1. Jednofazna brojila: |  |
| a) razreda točnosti A, 2 ili 3 | 14,00 |
| b) razreda točnosti B ili 1 | 25,00 |
| c) kombi brojila | 40,00 |
| d) dvosmjerna kombi brojila | 75,00 |
| 2. Trofazna brojila: |  |
| a) razreda točnosti A, 2 ili 3 | 20,00 |
| b) razreda točnosti B ili 1 | 50,00 |
| c) razreda točnosti C | 70,00 |
| d) kombi brojila | 90,00 |
| e) dvosmjerna kombi brojila | 110,00 |
| 3. Brojila za priključak preko mjernih transformatora: |  |
| a) razreda točnosti A, 2 ili 3 | 100,00 |
| b) razreda točnosti B ili 1 | 125,00 |
| c) razreda točnosti C ili 0,5 | 150,00 |
| d) razreda točnosti 0,2 | 175,00 |
| e) kombi brojila | 200,00 |
| f) dvosmjerna kombi brojila | 400,00 |
| Mjerni transformatori |  |
| 1. Strujni mjerni transformatori: |  |
| a) stupnja izolacije do SI 38 za jedan mjerni opseg | 150,00 |
| b) stupnja izolacije do SI 38 za dva ili više mjerna opsega | 180,00 |
| c) stupnja izolacije više od SI 38 za jedan mjerni opseg | 500,00 |
| d) stupnja izolacije više od SI 38 za dva ili više mjerna opsega | 600,00 |
| 2. Naponski mjerni transformatori: |  |
| a) stupnja izolacije do SI 38 za jedan mjerni opseg | 250,00 |
| b) stupnja izolacije do SI 38 za dva ili više mjerna opsega | 400,00 |
| c) stupnja izolacije više od SI 38 za jedan mjerni opseg | 700,00 |
| d) stupnja izolacije više od SI 38 za dva ili više mjerna opsega | 950,00 |
| 3. Kombinirani i višefazni strujni i naponski mjerni transformatori: |  |
| a) stupnja izolacije do SI 38 za jedan mjerni opseg | 1.100,00 |
| b) stupnja izolacije do SI 38 za dva ili više mjerna opsega | 1.300,00 |
| c) stupnja izolacije više od SI 38 za jedan mjerni opseg | 1.700,00 |
| d) stupnja izolacije više od SI 38 za dva ili više mjerna opsega | 1.900,00 |
| Mjerila koja se upotrebljavaju za ispitivanje električnih instalacija: |  |
| a) mjerila otpora uzemljenja | 1.100,00 |
| b) mjerila otpora izolacije | 1.100,00 |
| c) mjerila otpora petlje | 1.100,00 |
| d) višenamjensko mjerila | 1.500,00 |
| 9. SPECIJALNA NAMJENA |  |
| 1. Etilometri (uređaji za mjerenje udjela etilnog alkohola u izdahu ispitanika) | 25,00 |
| 2. Mjerila duljine puta | 95,00 |
| 3. Taksimetri | 300,00 |
| 4. Mjerila brzine vozila u cestovnom prometu | 1.300,00 |
| 5. Mjerila sile kočenja na obodu kotača kod vozila na motorni pogon i priključnih vozila (cestovnih vozila) | 270,00 |
| 6. Uređaji kojima se određuje neprozirnost ispušnih plinova motora cestovnih vozila s kompresijskim paljenjem | 100,00 |
| 7. Analizatori ispušnih plinova | 210,00 |
| 8. Infracrveni analizatori za mjerenje sadržaja proteina u zrnju poljoprivrednih vrsta | 400,00 |
| 9. Mjerila širine i nadvišenja kolosijeka | 70,00 |
| B. NAKNADA U VEZI OVJERAVANJA MJERILA |  |
| 1. Izdavanje ovjernice po zahtjevu | 75,00 |
| 2. Pregledni list ovjeravanja | 95,00 |
| C. NAKNADA KOJU NAPLAĆUJE ZAVOD |  |
| 1. Oznaka za zaštitu mjerila u obliku plastične plombe koja se isporučuje ovlaštenom tijelu za ovjeravanje zakonitih mjerila |  |
| a) plastična plomba | 5,00 |
| b) privjesak s oznakom godine postavljanja plombe | 0,50 |
| 2. Naljepnice i obrasci koje se isporučuju samo ovlaštenom tijelu za ovjeravanje zakonitih mjerila, a naljepnica s oznakom »servisirano« i zaštitna oznaka ovlaštenom tijelu za pripremu mjerila za ovjeravanje: |  |
| Naljepnice: |  |
| a) godišnja ovjerna oznaka u obliku naljepnice | 4,00 |
| b) godišnja ovjerna oznaka za komunalna mjerila | 5,00 |
| c) oznaka za ovjeravanje taksimetara | 14,00 |
| d) zaštitna oznaka za taksimetre | 5,00 |
| e) zaštitna oznaka u obliku naljepnice (mala) | 3,00 |
| f) zaštitna oznaka u obliku naljepnice (velika) | 5,00 |
| g) naljepnica s oznakom kvartalnog razdoblja | 1,00 |
| h) oznaka za označivanje protočnih mjerila tekućih goriva | 8,00 |
| i) oznaka »MJERILO NIJE U UPORABI« | 5,00 |
| j) oznaka »MJERILO JE NEISPRAVNO« | 5,00 |
| k) oznaka »SERVISIRANO« | 5,00 |
| l) zaštitna oznaka ovlaštenog tijela za pripremu mjerila za ovjeravanje | 3,00 |
| Obrasci |  |
| Ovjernica | 4,00 |
| 3. Iznajmljivanje utega (M1) naknada se plaća po toni i započetom danu | 100,00 |
| 4. Prijevoz opreme za obavljanje ispitivanja i ovjeravanja mjerila, ukupne mase veće od 100 kg, naknada se plaća po jednom kilometru | 3,00 |
| 5. Rad pokretne stanice za ispitivanje mjerila (Compact prover, PSOMO II, etalonska posuda 1500 l) plaća se po započetom radnom danu | 1500,00 |
| 6. Prijevoz pokretne mjerne stanice za ispitivanje i ovjeravanje mjerila obujma (Compact prover, PSOMO II, etalonska posuda 1500 l) naknada se plaća po jednom kilometru | 6,00 |
| 7. Uzorak zrna žitarica i sjemenki uljarica za ovjeravanje vlagomjera | 20,00 |
| D. TROŠKOVI POSTUPKA IZDAVANJA RJEŠENJA O ODOBRENJU ZA OBAVLJANJE POSLOVA OVJERAVANJA ZAKONITIH MJERILA I/ILI POSLOVA PRIPREME ZAKONITIH MJERILA ZA OVJERAVANJE |  |
| Ovlašteno tijelo za ovjeravanje zakonitih mjerila |  |
| 1. Troškovi postupka izdavanja rješenja za obavljanje poslova ovjeravanja zakonitih mjerila | 3.500,00 |
| 2. Troškovi postupka izdavanja rješenja za obavljanje poslova ovjeravanja zakonitih mjerila – dodatna područja | 2.500,00 |
| 3. Izmjena i dopuna podataka u rješenju po zahtjevu ovlaštenoga tijela | 1.000,00 |
| Ovlašteno tijelo za pripremu zakonitih mjerila za ovjeravanje |  |
| 1. Troškovi postupka izdavanja rješenja za obavljanje poslova pripreme zakonitih mjerila za ovjeravanje | 1.800,00 |
| 2. Troškovi postupka izdavanja rješenja za obavljanje poslova pripreme zakonitih mjerila za ovjeravanje – dodatna područja | 1.250,00 |
| 3. Izmjena i dopuna podataka u rješenju po zahtjevu ovlaštenoga tijela | 1.000,00 |
| E. GODIŠNJI TROŠKOVI ODRŽAVANJA POTPORNE INFRASTRUKTURE ZAVODA | |
| 1. Broj ovjerenih mjerila do 200 komada | 750,00 |
| 2. Broj ovjerenih mjerila od 200 do 600 komada | 1.500,00 |
| 3. Broj ovjerenih mjerila od 600 do 1000 komada | 2.250,00 |
| 4. Broj ovjerenih mjerila više od 1000 komada | 3.000,00 |